ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తో పోరాడటానికి వ్యూహాత్మక విధానం
దిగువ సంభావ్య సందర్భాలకై భారతదేశం ఒక దృష్టాంత ఆధారిత విధానాన్ని అనుసరిస్తుంది,  భారతదేశంలో నివేదించబడిన ప్రయాణ సంబంధిత కేసు,  COVID-19 స్థానిక వ్యాప్తి ,  పెద్ద సంఖ్యలో వ్యాప్తి జరిగితే నియంత్రణ,  సమూహ వ్యాప్తి  COVID-19 కు భారతదేశం ఎండేమిక్ గా మారుతుంది.
ప్రస్తుతం అనేక ప్రాంతాల్లో పెద్ద ఎత్తున వైరస్ వ్యాప్తి చెందుతుంది. అందువల్ల భారత ప్రభుత్వం ఒక నియంత్రణ వ్యూహాన్ని అనుసరిస్తోంది. దేశంలో COVID-19 వ్యాప్తిని నియంత్రించడంలో ప్రభుత్వం చాలా వరకు
విజయవంతమైంది. భారతదేశంలో ప్రతి మిలియన్ జనాభాకు 3,328 కేసులు మరియు 55 మరణాలు నమోదయ్యాయి, ఇదే విధమైన బాధిత దేశాలతో పోలిస్తే ప్రపంచంలో అతి తక్కువ సంఖ్యలో మన దేశంలో ఉంది..
ఆరోగ్య మరియు కుటుంబ సంక్షేమ మంత్రిత్వశాఖ , భారత ప్రభుత్వం COVID-19 ప్రత్యేక ఆసుపత్రి మౌలిక సదుపాయాలను విస్తరించడానికి ఒక గ్రేడెడ్ విధానాన్ని అనుసరించింది. గత 6 నెలల కాలంలో, ప్రత్యేక ఐసోలేషన్ బెడ్ ల సామర్థ్యం 36.3 రెట్లు విస్తరించబడింది, మార్చి 2020 లో ఉన్నదానికి 24.6 రెట్లు పైన ఉన్న ఐసియు పడకలను అంకితం చేసింది. ప్రస్తుతానికి, ఏదైనా ఆకస్మిక పరిస్థితిని ఎదుర్కొనేందుకు తగినన్ని బెడ్లు అందుబాటులో ఉన్నాయి . COVID-19 నియంత్రణ కొరకు తదుపరి క్లినికల్ మేనేజ్ మెంట్ ప్రోటోకాల్ జారీ చేయబడింది, రెగ్యులర్ గా అప్ డేట్ చేయబడింది మరియు విస్తృతంగా సర్క్యులేట్ చేయబడింది.
చికిత్స కు ప్రధానమైన- తగిన రీహైడ్రేషన్, అనుబంధ ఆక్సిజన్ థెరపీ, తేలికపాటి  మరియు మితమైన కేసులు మరియు లక్షణాల నిర్వహణకు హైడ్రాక్సీక్లోరోక్విన్. ఆరోగ్య మరియు కుటుంబ సంక్షేమ
మంత్రిత్వశాఖ ఆక్సిజన్ మరియు హైడ్రాక్సీక్లోరోక్వైన్ తగినంత లభ్యతను ధృవీకరించింది. భారతదేశంలో కేసు మరణాల రేటు ప్రపంచ సగటుతో దాదాపు సగం.
తక్కువ కేస్ మరణాలు నమోదుకు నిరంతర పర్యవేక్షణను ఆపాదించవచ్చు, దీనిలో నిఘా ద్వారా ముందస్తుగా గుర్తింపు, ఆక్సిజన్ స్థాయిలను పర్యవేక్షించడం, COVID చికిత్సల ముందస్తు రీఫరల్ మరియు తగిన కేస్ మేనేజ్ మెంట్ ద్వారా మరణాల రేటును తగ్గించవచ్చు.
కేంద్ర సహాయ  మంత్రి, అశ్విని కుమార్ చౌబే ఈ రోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
రసాయనాలు, ఎరువుల మంత్రిత్వ శాఖ
ప్రధానమంత్రి భారతీయ జనౌషధి కేంద్రాల్లో ఒక్క రూపాయికే శానిటరీ నాప్కిన్లు
జూన్ 10, 2020 నాటికి 3.43 కోట్లకు పైగా శానిటరీ నాప్కిన్ల అమ్మకం
మార్చి, ఏప్రిల్, మే నెలల్లో 1.42 కోట్ల ప్యాడ్ల విక్రయం
భూమిలో కలిసిపోయే లక్షణంతో శానిటరీ న్యాప్కిన్ ప్యాడ్ల రూపకల్పన
ప్రస్తుత కొవిడ్ పరిస్థితులను దృష్టిలో పెట్టుకుని మహిళల ఆరోగ్యం కోసం కేంద్ర ప్రభుత్వం అతి తక్కువ ధరకే శానిటరీ నాప్కిన్లను అందుబాటులోకి తెచ్చింది. దేశవ్యాప్తంగా ఉన్న 6,300 ప్రధానమంత్రి భారతీయ జనౌషధి పరియోజన  కేంద్రాల్లో కేవలం ఒక్క రూపాయికే ఒక్కో ప్యాడ్ను విక్రయిస్తోంది. మార్కెట్లో ఈ తరహా ప్యాడ్ల ధర రూ.3 నుంచి రూ.8 వరకు ఉంది.
శానిటరీ నాప్కిన్లు అందుబాటులోకి తెచ్చిన జూన్ 4, 2018 నుంచి జూన్ 10, 2020 వరకు 4.61 కోట్ల నాప్కిన్లు జనౌషధి కేంద్రాల్లో అమ్ముడయ్యాయి. ఆగస్టు 27, 2019వ తేదీన ధరను సవరించిన తర్వాత, 3.43 కోట్లకు పైగా ప్యాడ్లను విక్రయించారు.
మహిళలు ఆరోగ్యకర రుతుస్రావ పద్ధతులు పాటించడానికి సామాజికపరంగా, మతపరంగా కొన్ని అడ్డంకులు ఎదురవుతున్నాయి. దేశంలోని చాలా ప్రాంతాల్లో, ముఖ్యంగా గ్రామీణ ప్రాంతాల్లో మహిళలు, యువతులకు శానిటరీ ఉత్పత్తులు అందుబాటులో ఉండడం లేదు. వీటి ధర కాస్త ఎక్కువగా ఉండడం వల్ల చాలామంది వీటిని ఉపయోగించేందుకు ఆసక్తి చూపడం లేదు. దీనిని గమనించిన కేంద్ర ప్రభుత్వం, నిరుపేద మహిళ ఆరోగ్య రక్షణ కోసం "స్వచ్ఛత, స్వస్థ్య, సువిధ" కార్యక్రమాన్ని చేపట్టింది. ప్రధాని శ్రీ నరేంద్ర మోదీ లక్ష్యమైన 'అందరికీ అందుబాటు ధరల్లో నాణ్యమైన ఆరోగ్య రక్షణ' దిశగా.. కేంద్ర ఔషధ విభాగం ఈ కార్యక్రమాన్ని చేపట్టింది.
ఈ శానిటరీ న్యాప్కిన్లు పర్యావరణహితమైనవి. ఏఎస్టీఎం డి-6954 ప్రమాణాలను అనుసరించి, భూమిలో కలిసిపోయేలా తయారు చేశారు.
ప్రస్తుత కొవిడ్ సమయంలో దేశ ప్రజలందరికీ అత్యవసర ఔషధాలు అందుబాటులో ఉండేలా జనౌషధి కేంద్రాలు పనిచేస్తున్నాయి. జనౌషధి సువిధ శానిటరీ న్యాప్కిన్లు అన్ని జనౌషధి కేంద్రాల్లో అందుబాటులో ఉన్నాయి. మార్చి, ఏప్రిల్, మే నెలల్లో 1.42 కోట్ల ప్యాడ్లను విక్రయించారు.
(Visitor Counter : 296
రక్షణ మంత్రిత్వ శాఖ
భారత సైన్యం దాడిలో ఐదుగురు పాక్ మద్దతు గల ఉగ్రవాదుల వధ
భారీగా మంచు పడుతున్నా లెక్క చేయకుండా భారత సైన్యం వాస్తవాధీన రేఖ వద్ద సాహసోపేతంగా దాడి చేసి భారత భూభాగంలోకి చొరబడేందుకు ప్రయత్నిస్తున్న ఐదుగురు పాక్ మద్దతు గల ఉగ్రవాదుల ప్రయత్నాలు విఫలం చేసింది.
కొందరు చొరబాటుదారులు ఆ ప్రాంతంలో కదలాడుతున్నారన్న సమాచారం అందడంతోనే నిపుణుడైన పారా ఎస్ఎఫ్ యూనిట్ కు చెందిన ఒక జూనియర్ కమిషన్డ్ ఆఫీసర్ కమాండ్ లో సైనికులను హెలీకాప్టర్లలో తరలించారు. సరిహద్దులో ఉభయ వర్గాల మధ్య తీవ్ర స్థాయిలో ప్రత్యక్ష పోరాటం జరిగిన అనంతరం ఆ ఐదుగురు ఉగ్రవాదులు హతం అయ్యారు.
ఈ పోరాటంలో భారత సైన్యం కూడా ఐదుగురు సైనికులను కోల్పోయింది. ముగ్గురు దాడి జరిగిన ప్రాంతంలోనే మరణించగా ఇద్దరు సమీపంలోని మిలిటరీ ఆస్పత్రికి తరలించిన అనంతరం చికిత్స పొందుతూ ప్రాణాలు కోల్పోయారు.
సుబేదార్ సంజీవ్ కుమార్ సారథ్యంలో ఆ ప్రాంతానికి తరలించిన భారత ప్రత్యేక సైనిక దళాల్లో హవల్దార్ దవేంద్ర సింగ్, పారాట్రూపర్ బాలక్రిష్ణన్, పారాట్రూపర్ అమిత్ కుమార్, పారాట్రూపర్ ఛత్రపాల్ సింగ్ ఉన్నారు.
ఈ దాడిలో మరణించిన సాహసోపేతులైన సైనికులకు భారత సైన్యం గౌరవ వందనం చేసింది. శత్రు సేనల నుంచి భారత సరిహద్దులను కాపాడుతూనే ఉంటామని మరోసారి ప్రతిజ్ఞ చేసింది.
(కల్నల్ ఆమన్ ఆనంద్
పిఆర్ఓ
బొగ్గు మంత్రిత్వ శాఖ
కోవిడ్ -19 లాక్ డౌన్ కాలంలో కూడా క్లిష్టమైన బొగ్గు సరఫరాల నిర్వహణకు హామీ ఇచ్చే విధంగా బొగ్గు మంత్రిత్వ శాఖ పని చేస్తోంది – శ్రీ ప్రహ్లాద్ జోషి
బొగ్గు సరఫరాను అత్యవసర సేవగా ప్రకటించామని, కోవిడ్ -19 లాక్ డౌన్ కాలంలో కూడా క్లిష్టమైన బొగ్గు సరఫరా నిర్వహించబడుతుందని కేంద్ర బొగ్గు, గనుల, పార్లమెంటరీ వ్యవహారాల మంత్రి శ్రీ ప్రహ్లాద్ జోషి హామీ ఇచ్చారు. ఇందు కోసం బొగ్గు మంత్రిత్వ శాఖలోని అధికారులంతా కృషి చేయాలని ఆదేశించారు. కోవిడ్ 19 మహమ్మారి కారణంగా ప్రజాజీవితం స్థంభించినప్పటికీ శక్తి మరియు ఇతర కీలకమైన రంగాల మీద ఆ ప్రభావం ఉండకూడదని తెలిపారు.
బొగ్గు ఉత్పత్తి, సరఫరా మరియు పంపకాల పర్యవేక్షణ కోసం మంత్రిత్వ శాఖలోని సీనియర్ అధికారులందరితో రోజువారీ సమావేశాలు నిర్వహిస్తున్నారు. దీనికి సంబంధించిన తొలి వర్చువల్ సమావేశాన్ని 26 మార్చి 2020న బొగ్గు శాఖ కార్యదర్శి శ్రీ అనికుమార్ జైన్ వీడియో కాన్ఫరెన్స్ ద్వారా నిర్వహించారు. దీనికి సంబంధించిన రోజు వారి నివేదికను మంత్రి గారికి అందజేస్తారు. బొగ్గు మంత్రిత్వ శాఖ పూర్తిగా కాగిత రహిత కార్యాలయం కాబట్టి, ఈ మంత్రిత్వ శాఖలోని సిబ్బంది మొత్తం డ్యూటీ రోస్టర్ల ప్రకారం ఇంటి నుంచే ఈ-ఆఫీస్ ప్లాట్ ఫాం మీద పని చేస్తున్నారు.
2020 మార్చి 26 నాటికి విద్యుత్ ప్లాంట్లలో 24 రోజులకు సరిపడా 41.8 మెట్రిక్ టన్నుల బొగ్గు నిల్వలు ఉన్నాయని, ప్రతి బొగ్గు ఆధారిత పరిశ్రమ మరియు విద్యుత్ రంగానికి బొగ్గు సులువుగా మరియు అవసరాలకు తగ్గట్టుగా లభించే విధంగా చర్యలు తీసుకున్నట్లు మంత్రి గారు తెలియజేశారు.
ఈ సందర్భంలో కోల్ ఇండియా లిమిటెడ్ పని తీరును కేంద్ర మంత్రి ప్రశంసించారు. ఇక్కడ అధికారులు, కార్మికులందరూ బొగ్గు ఉత్సత్తికి భరోసానిస్తూ క్లిష్టమైన సమయంలో కూడా సరఫరాను ప్రభావితం కానివ్వడం లేదని తెలిపారు. ఈ లాక్ డౌన్ కాలంలో బొగ్గు మంత్రిత్వ శాఖ సమ్మతి అవసరం లేని ఆమోదాలు జరగవని శ్రీ ప్రహ్లాద్ జోషి హామీ ఇచ్చారు.
(Visitor Counter : 113
ప్రధాన మంత్రి కార్యాలయం
డిసెంబర్ 15వ తేదీన కచ్ సందర్శించి అనేక అభివృద్ధి ప్రాజెక్టులకు శంకుస్థాపన చేయనున్న - ప్రధానమంత్రి
ప్రధానమంత్రి శ్రీ నరేంద్ర మోదీ, 2020 డిసెంబర్ 15వ తేదీన గుజరాత్, కచ్ లోని ధోర్డో లో పర్యటించనున్నారు. ఈ సందర్భంగా, రాష్ట్రంలోని అనేక అభివృద్ధి ప్రాజెక్టులకు ఆయన శంకుస్థాపన చేయనున్నారు. ఈ ప్రాజెక్టులలో - లవణ నిర్మూలన ప్లాంటు; హైబ్రిడ్ పునరుత్పాదక విద్యుత్తు పార్కుతో పాటు పూర్తిగా ఆటోమేటిక్ గా నడిచే పాల ప్రాసెసింగ్ మరియు ప్యాకింగ్ ప్లాంటు ఉన్నాయి. ఈ కార్యక్రమానికి గుజరాత్ ముఖ్యమంత్రి కూడా హాజరుకానున్నారు. ప్రధానమంత్రి వైట్ రాన్ లో కూడా పర్యటించి, అక్కడ ఒక సాంస్కృతిక కార్యక్రమాన్ని వీక్షించనున్నారు.
గుజరాత్ తన విస్తారమైన సముద్ర తీరప్రాంతాన్ని ఉపయోగించి, కచ్ లోని మాండ్వి వద్ద నెలకొల్పే లవణ నిర్మూలన ప్లాంటు తో సముద్రపు నీటిని త్రాగునీటిగా మార్చడంలో ఒక ముఖ్యమైన అడుగు వేస్తోంది. రోజుకు 10 కోట్ల లీటర్ల సామర్థ్యం  ఉన్న ఈ లవణ నిర్మూలన ప్లాంటు, నర్మదా గ్రిడ్, సౌని నెట్వర్క్ మరియు శుద్ధి చేసిన వ్యర్థ నీటి మౌలిక సదుపాయాలను పూర్తి చేయడం ద్వారా గుజరాత్ లో నీటి భద్రతను బలోపేతం చేస్తుంది. దేశంలో స్థిరమైన, సరసమైన నీటి వనరుల అభివృద్ధికి, ఇది ఒక చరిత్రాత్మక సంఘటన అవుతుంది. ముంద్రా, లఖ్ పత్, అబ్దాసా, నఖత్రానా తాలూకాలలోని దాదాపు 8 లక్షల మందికి ఈ లవణ నిర్మూలన ప్లాంటు ద్వారా స్వచ్ఛమైన నీరు లభిస్తుంది. మిగులు జలాలను భాచౌ, రాపర్, గాంధీధామ్ వంటి ఎగువ జిల్లాలకు పంచుకోవడంలో కూడా ఈ ప్లాంటు సహాయపడుతుంది. త్వరలో గుజరాత్ లోని - దహేజ్ , ద్వారకా , ఘోఘా భావనగర్ , గిర్ సోమనాథ్  లలో నెలకొల్పే ఐదు లవణ నిర్మూలన ప్లాంట్లలో ఇది ఒకటి.
గుజరాత్, కచ్ జిల్లాలోని విఘాకోట్ గ్రామానికి సమీపంలో నెలకొల్పనున్న హైబ్రిడ్ పునరుత్పాదక విద్యుత్తు పార్కు, దేశంలో అతిపెద్ద పునరుత్పాదక విద్యుదుత్పత్తి పార్కుగా ఉంటుంది. ఇది 30 జి.డబ్ల్యూ. వరకు పునరుత్పాదక శక్తిని ఉత్పత్తి చేయడానికి దోహదపడుతుంది. 72,600 హెక్టార్ల విస్తీర్ణంలో ఉన్న ఈ పార్కులో పవన మరియు సౌర విద్యుత్తు నిల్వ కోసం ప్రత్యేక హైబ్రిడ్ పార్కు ప్రాంతం ఉంటుంది, అలాగే పవన విద్యుత్తు పార్కు కార్యకలాపాలకు ప్రత్యేకమైన ప్రాంతం ఉంటుంది.
కచ్ లోని సర్హాద్ డెయిరీ అంజార్ వద్ద పూర్తిగా ఆటోమేటిక్ గా నడిచే పాల ప్రాసెసింగ్ మరియు ప్యాకింగ్ ప్లాంటు కు కూడా ప్రధానమంత్రి శంకుస్థాపన చేయనున్నారు. 121 కోట్ల రూపాయల వ్యయంతో ఏర్పాటు చేసే ఈ ప్లాంటుకు, రోజుకు 2 లక్షల లీటర్ల పాలను ప్రాసెస్ చేసే సామర్థ్యం ఉంటుంది.
ప్రధాన మంత్రి కార్యాలయం
తిరువళ్లువర్ దినోత్సవం సందర్భంగా తిరువళ్లువర్కు శిరసు వంచి నమస్కరించిన ప్రధానమంత్రి
తిరువళ్లువర్ దినోత్సవం సందర్భంగా తిరువళ్లువర్కు శిరసువంచి అంజలి ఘటించిన ప్రధానమంత్రి శ్రీనరేంద్రమోదీ.
ఇందుకు సంబంధించి ప్రధానమంత్రి ఒక ట్వీట్ చేస్తూ, నేను తిరువళ్లువర్ దినోత్సవం సందర్భంగా తిరువళ్లువర్కు శిరసు వంచి అంజలి ఘటిస్తున్నాను. ఆయన ఆలోచనలు, ఆయన చేసిన కృషి ఆయనకు గల అధ్భుత విజ్ఞానాన్ని ప్రతిఫలింపచేస్తాయి.తరతరాలుగా ప్రజలను ఆయన ఆలోచనలు సానుకూల దృక్పథంతో ప్రభావితం చేశాయి. దేశవ్యాప్తంగా గల యువత మరింత మంది తిరుక్కురల్ను చదవాలని నేను కోరుకుంటున్నాను... అని ప్రధానమంత్రి తన సందేశంలో పేర్కొన్నారు.
పెట్రోలియం- సహజ వాయువుల మంత్రిత్వ శాఖ
పెట్రోల్, డీజెల్ ధరలు
పెట్రోల్, డీజెల్ ధరలు 26.06.2010, 19.10.2014 నుంచి మార్కట్ నిర్ణీతంగా అమలులో ఉన్నాయని పెట్రోలియం, సహజవాయువుల శాఖ సహాయ మంత్రి రామేశ్వర్ తేలి రాజ్యసభలో సోమవారం అడిగిన ప్రశ్నకు లిఖిత పూర్వక సమాధానం ద్వారా తెలిపారు. అప్పటి నుంచి ప్రభుత్వ రంగ చమురు మార్కెటింగ్ సంస్థలు  అంతర్జాతీయ ఉత్పత్తి ధరలు, ఎక్స్చేంజ్ రేట్లు, పన్ను వ్యవస్థ, అంతర్గత సరుకు రవాణా, తదితర వ్యయాంశాలను పరిగణనలోకి తీసుకుని పెట్రోల్, డీజిల్ ధరలపై తగగిన నిర్ణయం తీసుకుంటున్నాయి. దేశంలో పెట్రోలియం ఉత్పత్తుల ధరలు, అంతర్జాతీయ మార్కెట్లో ఆయా ఉత్పత్తుల ధరలతో లంకెను కలిగి ఉన్నాయి. కాగా, రాయితీతో కూడిన ఎల్పీజీ, పిడిఎస్ కిరోసిన్ రిటైల్ అమ్మకాల ధరలను అదుపు చేసి వినియోగదారులకు తగిన ధరలో అందించడాన్ని ప్రభుత్వం కొనసాగిస్తోంది.
పెట్రోల్, డీజిల్ ధరలను తగ్గించి, వినియోగదారులకు ఊరట కల్పించాలనే లక్ష్యంతో కేంద్ర ప్రభుత్వం పెట్రోల్, డీజిల్పై సెంట్రల్ ఎక్సైజ్ డ్యూటీని 4 నవంబర్, 2021నుంచి వరుసగా లీటరుకు రూ. 5 & రూ.10 తగ్గించింది. తదనంతరం అనేక రాష్ట్రాలు, కేంద్ర పాలిత ప్రాంతాలు కూడా పెట్రోల్, డీజిల్పై వ్యాట్ ను తగ్గించాయి.
గత మూడేళ్ళుగా పెట్రోలియం ఉత్పత్తుల వినిమయం ఆధారంగా ముడి చమురు, సహజవాయువుల స్వయం సమృద్ధి వివరాలు దిగువన ఇవ్వడం జరిగింది
|
|
సంవత్సరం
|
|
స్వీయ సమృద్ధి 
|
|
ముడి చమురు
|
|
సహజ వాయువు
|
|
2018-19
|
|
16.20
|
|
52.70
|
|
2019-20
|
|
15.00
|
|
47.17
|
|
2020-21
|
|
15.60
|
|
45.80
|
|
2021-2022

|
|
15.00
|
|
50.70
.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఎంఎస్ఎంఈలకు సాధారణ పరిశోధన మరియు సాంకేతిక అభివృద్ధి కేంద్రాలు  సాధికారత కల్పించడంపై చింతన్ శిబిర్ దుర్గాపూర్లో సెంట్రల్ మెకానికల్ ఇంజనీరింగ్ రీసెర్చ్ ఇన్స్టిట్యూట్  వద్ద నిర్వహించే చింతన్ శిబిర్ మంగళవారం ప్రారంభమవుతుంది.
శాస్త్రీయ మరియు పారిశ్రామిక పరిశోధన శాఖతో కలసి సాధారణ పరిశోధన మరియు సాంకేతిక అభివృద్ధి కేంద్రాలు మరియు ఎంఎస్ఎంఈలు, అంకుర సంస్థలు, వినూత్న కల్పనల ఆవిష్కర్తల మధ్య సంబంధాలను మెరుగుపరిచే లక్ష్యంతో దేశవ్యాప్తంగా మొత్తం 18 CRTDHల వద్ద ఎంఎస్ఎంఈలకు సాధారణ పరిశోధన మరియు సాంకేతిక అభివృద్ధి కేంద్రాలు సాధికారత కల్పించడానికి చింతన్ శిబిర్ నిర్వహించడాన్ని ప్రారంభించింది
ఈ పరంపరలో రెండు చింతన్ శిబిరాలను శాస్త్రీయ మరియు పారిశ్రామిక పరిశోధన శాఖ మద్దతుతో దుర్గాపూర్లోని సాధారణ పరిశోధన మరియు సాంకేతిక అభివృద్ధి కేంద్రంలో ఖరగ్పూర్ ఇండియన్ ఇన్స్టిట్యూట్ ఆఫ్ టెక్నాలజీ  మరియు లక్నో ఇండియన్ ఇన్స్టిట్యూట్ ఆఫ్ టాక్సికాలజీ రీసెర్చ్ లో విజయవంతంగా నిర్వహించడం జరిగింది. వాటికి కొనసాగింపుగా మూడవ 'చింతన్ శిబిర్' ను దుర్గాపూర్లోని సాధారణ పరిశోధన మరియు సాంకేతిక అభివృద్ధి కేంద్రం కలసి దుర్గాపూర్లో సెంట్రల్ మెకానికల్ ఇంజనీరింగ్ రీసెర్చ్ ఇన్స్టిట్యూట్  వద్ద నిర్వహిస్తున్నారు.
ఈ కార్యక్రమం దుర్గాపూర్లోని CMERI డైరెక్టర్ డాక్టర్ నరేష్ చంద్ర ముర్ము ప్రారంభోపన్యాసంతో మొదలవుతుంది. శాస్త్రవేత్త
డాక్టర్ సుజాత చక్లనోబిస్ స్థూలదృష్టితో చేసే అవలోకనంతో ప్రారంభమవుతుంది. ఈ చింతన్ శిబిర్ సందర్బంగా దుర్గాపూర్ CMERI లో ఏర్పాటు చేసిన మౌలిక సదుపాయాల వీడియోను డాక్టర్ సుజాత చక్లనోబిస్, డాక్టర్ నరేష్ చంద్ర ముర్ము విడుదల చేస్తారు. ఈ కార్యక్రమానికి అధికారులు, శాస్త్రవేత్తల బృందం హాజరై చర్చలు జరుపుతారు. ఎంఎస్ఎంఈలు, అంకుర సంస్థలు, వినూత్న కల్పనల ఆవిష్కర్తలు ఎదుర్కొంటున్న ప్రధాన సమస్యలను వివరించడానికి అలాగే CRTDH సూచించే సంభావ్య పరిష్కారాలను చర్చించడానికి
“సంవాద్” పేరిట నేపథ్య సమావేశం జరుగుతుంది. ప్రాథమికంగా ఈ సమావేశాలు ఎంఎస్ఎంఈల పరిశోధనాభివృద్ధి లక్ష్యాలను సాధించడానికి మద్దతు ఇవ్వడంలో CRTDH పాత్రపై దృష్టి సారిస్తాయి. పారిశ్రామిక సంస్థలు, ఎంఎస్ఎంఈల ప్రతినిధులు తమ పరిశోధన అభివృద్ధి లక్ష్యాలను చేరుకోవడంలో సవాళ్లు ఎదుర్కోవడానికి CRTDH తమ పరిష్కారాలను కూడా అందించడం జరుగుతుంది. CRTDHలో ఉన్న సౌకర్యాలను చూసేందుకు స్వల్ప పర్యటనతో కార్యక్రమం ముగుస్తుంది, అతిథులు మరియు ప్రతినిధులు దీనికి అగ్రభాగాన ఉంటారు.
ఈ చింతన్ శిబిర్ MSMEలు/స్టార్టప్లు/ఆవిష్కర్తలు, పరిశ్రమ సంఘాల ప్రతినిధులు మరియు వారు ఎదుర్కొంటున్న సమస్యలకు సంభావ్య పరిష్కారాలను గుర్తించడానికి DSIR-CRTDH-CMERI బృందం నుండి హాజరైన వారితో పరస్పర ప్రభావశీల/అన్యోన్య సమావేశం ఉంటుంది. భారతదేశాన్ని ఒక ముఖ్యమైన పారిశ్రామిక పరిశోధనాభివృద్ధి మరియు తయారీ కేంద్రంగా మార్చే దిశలో
ఇది ఒక అడుగు.
మైనారిటీ వ్యవహారాల మంత్రిత్వ శాఖ
అల్ప సంఖ్యాక వర్గాల సంక్షేమం కోసం పథకాలు
నైపుణ్యాభివృద్ధి, వ్యవస్థాపకత మంత్రిత్వ శాఖ, జౌళి మంత్రిత్వ శాఖ, సాంస్కృతిక మంత్రిత్వ శాఖ, మహిళా, శిశు అభివృద్ధి, గ్రామీణాభివృద్ధి మంత్రిత్వ శాఖ వివిధ పథకాల ద్వారా మైనారిటీలు, ప్రత్యేకించి సమాజంలోని ఆర్థికంగా బలహీనమైన, తక్కువ ప్రాధాన్యత కలిగిన వర్గాలతో సహా ప్రతి వర్గాల సంక్షేమం, అభ్యున్నతి కోసం ప్రభుత్వం వివిధ పథకాలను అమలు చేస్తున్నాయి. నోటిఫై చేసిన ఆరు మైనారిటీ కమ్యూనిటీల సామాజిక-ఆర్థిక, విద్యా సాధికారత కోసం మైనారిటీ వ్యవహారాల మంత్రిత్వ శాఖ ప్రత్యేకంగా దేశవ్యాప్తంగా వివిధ పథకాలను అమలు చేస్తుంది. మంత్రిత్వ శాఖ అమలు చేస్తున్న పథకాలు/కార్యక్రమాలు క్రింది విధంగా ఉన్నాయి:
 విద్యా సాధికారత కార్యక్రమాలు
 ప్రీ-మెట్రిక్ స్కాలర్షిప్ పథకం
 పోస్ట్-ప్రీ-మెట్రిక్ స్కాలర్షిప్ పథకం
 మెరిట్-కమ్-మీన్స్ ఆధారిత స్కాలర్షిప్ పథకం
 ఉపాథి, ఆర్థిక సాధికారత పథకాలు
 ప్రధాన్ మంత్రి విరాసత్ కా సంవర్ధన్ 
 మైనారిటీలకు రాయితీ రుణాలు అందించడానికి నేషనల్ మైనారిటీ డెవలప్మెంట్ అండ్ ఫైనాన్స్ కార్పొరేషన్ కి ఈక్విటీ
 ప్రత్యేక పథకాలు
జియో పార్సీ: భారతదేశంలో పార్సీల జనాభా క్షీణతను నియంత్రించే పథకం.
 క్వామీ వక్ఫ్ బోర్డ్ తారక్కియాతి పథకం , షహరీ వక్ఫ్ సంపత్తి వికాస్ యోజన .
 మౌలిక సదుపాయాల అభివృద్ధి పథకాలు
 ప్రధానమంత్రి వికాస్ కార్యక్రమం 
డీబీటీ విధానంలో లబ్ధిదారులకు నిధులు విడుదల చేసిన పథకాలలో గత మూడు సంవత్సరాల వివరాలు క్రింది విధంగా ఉన్నాయి:
|క్రమ సంఖ్య
||
|
పథకం పేరు
|
|
మొత్తం విడుదలైన నిధులు 
|
|
1
|
|
ప్రీ-మెట్రిక్ స్కాలర్షిప్ పథకం
|
|
4001.37
|
|
2
|
|
పోస్ట్-మెట్రిక్ స్కాలర్షిప్ పథకం
|
|
1353.45
|
|
3
|
|
మెరిట్-కమ్-మీన్స్ ఆధారిత స్కాలర్షిప్ పథకం
|
|
1027.74
|
|
4
|
|
మౌలానా ఆజాద్ నేషనల్ ఫెలోషిప్ పథకం
|
|
247.50
|
|
5
|
|
పధో పరదేశ్ పథకం
|
|
56.77
|
|
6
|
|
నయా ఉడాన్
|
|
20.13
ఈ సమాచారాన్ని కేంద్ర మహిళా శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ రాజ్యసభలో లిఖితపూర్వకంగా సమాధానం ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 200 కోట్ల డోసులు  అందించారు
గత 24 గంటల్లో 4,46,671 డోసులు అందించారు
దేశవ్యాప్త క్రియాశీల కేసుల సంఖ్య 1,44,264
మొత్తం కేసుల్లో క్రియాశీల కేసులు 0.33%
ప్రస్తుత రికవరీ రేటు 98.47%
గత 24 గంటల్లో 16,069 మంది కోలుకున్నారు. దీంతో, కోలుకున్నవారి మొత్తం సంఖ్య 4,30,97,510 కు పెరిగింది.
గత 24 గంటల్లో 16,935 కొత్త కేసులు నమోదయ్యాయి.
రోజువారీ పాజిటివిటీ రేటు 6.48%
వారపు పాజిటివిటీ రేటు 4.58%
గత 24 గంటల్లో చేసిన 2,61,470 కొవిడ్ పరీక్షలతో కలిపి ఇప్పటివరకు 86.96 కోట్ల పరీక్షలు చేశారు.
ప్రధాన మంత్రి కార్యాలయం
చిరకాల అనుభవం కలిగిన పత్రికా రచయిత్రి మాధురీబెన్ గారి మరణం పట్లసంతాపాన్ని తెలిపిన ప్రధాన మంత్రి
చిరకాల అనుభవం కలిగిన పత్రికా రచయిత్రి మాధురీబెన్ గారి మృతి పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
““ચિત્રલેખા” પરિવારના મધુરીબેનના અવસાનથી દુઃખી છું. એમનું અવસાન વાચક જગત માટે મોટી ખોટ છે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવાર અને એમના વિશાળ વાચકવર્ગને સાંત્વના...ઓમ શાંતિ !!” అని పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
కేంద్రం కందిపప్పు మినుపపప్పు స్టాక్ పరిమితుల కాల వ్యవధిని డిసెంబర్ 31 వరకు పొడిగించింది
డిపోలో టోకు వ్యాపారులు పెద్ద చైన్ రిటైలర్ల స్టాక్ పరిమితి 50 మెట్రిక్ టన్నులకి తగ్గించబడింది
కందిపప్పు, మినుపపప్పులకు సంబంధించి ఎసెన్షియల్ కమోడిటీస్ యాక్ట్, 1955 ప్రకారం ప్రభుత్వం ఇప్పటికే ఉన్న స్టాక్ పరిమితుల కాల వ్యవధిని 30 అక్టోబర్, 2023 నుండి 31 డిసెంబర్, 2023 వరకు పొడిగించింది కొన్ని స్టాక్ హోల్డింగ్ సంస్థలకు స్టాక్ హోల్డింగ్ పరిమితులను కూడా సవరించింది. ఈరోజు జారీ చేసిన నోటిఫికేషన్ ప్రకారం, డిపోలో హోల్సేలర్లు పెద్ద చైన్ రిటైలర్లతో స్టాక్ పరిమితి 200 మెట్రిక్ టన్నుల నుండి 50 మెట్రిక్ టన్నులకి తగ్గించబడింది మిల్లర్ పరిమితి గత 3 నెలల ఉత్పత్తి లేదా వార్షిక సామర్థ్యంలో 25శాతం నుండి తగ్గించబడింది. నెల చివరికి ఉత్పత్తికి ఎక్కువ లేదా వార్షిక సామర్థ్యంలో 10శాతం, వీటిలో ఏది ఎక్కువైతే అది వర్తిస్తుంది. స్టాక్ పరిమితులలో సవరణ కాల వ్యవధిని పొడిగించడం అనేది హోర్డింగ్ను  నిరోధించడం మార్కెట్కి తగినంత పరిమాణంలో కంది, మినుపప్పులను నిరంతరం విడుదల చేయడం వినియోగదారులకు సరసమైన ధరలకు కందిపప్పు మినుపపప్పు పప్పులను అందుబాటులో ఉంచడం. తాజా ఆర్డర్ ప్రకారం, అన్ని రాష్ట్రాలు కేంద్ర పాలిత ప్రాంతాలకు 31 డిసెంబర్, 2023 వరకు కంది, మినుపపప్పు కోసం స్టాక్ పరిమితులు నిర్దేశించబడ్డాయి. ప్రతి పప్పుకు వ్యక్తిగతంగా వర్తించే స్టాక్ పరిమితులు టోకు వ్యాపారులకు 50 మెట్రిక్ టన్నుల; రిటైలర్ల కోసం 5 మెట్రిక్ టన్నుల; పెద్ద చైన్ రిటైలర్ల కోసం ప్రతి రిటైల్ అవుట్లెట్ వద్ద 5 మెట్రిక్ టన్నుల డిపోలో 50 మెట్రిక్ టన్నుల; మిల్లర్లకు ఉత్పత్తి చివరి 1 నెల లేదా వార్షిక స్థాపిత సామర్థ్యంలో 10శాతం, ఏది ఎక్కువైతే అది. దిగుమతిదారులకు సంబంధించి, దిగుమతిదారులు కస్టమ్స్ క్లియరెన్స్ తేదీ నుండి 30 రోజులకు మించి దిగుమతి చేసుకున్న స్టాక్ను కలిగి ఉండకూడదు. సంబంధిత చట్టపరమైన సంస్థలు వినియోగదారుల వ్యవహారాల శాఖ పోర్టల్ లో స్టాక్ పొజిషన్ను ప్రకటించాలి ఒకవేళ వారి వద్ద ఉన్న స్టాక్లు నిర్దేశిత పరిమితుల కంటే ఎక్కువగా ఉంటే, వారు తీసుకురావాలి నోటిఫికేషన్ జారీ చేసిన 30 రోజులలోపు సూచించిన స్టాక్ పరిమితులకు అదే విధంగా ఉంటుంది. అంతకుముందు ప్రభుత్వం, 2023 జనవరి 2న, హోర్డింగ్ నిష్కపటమైన ఊహాగానాలను నిరోధించడానికి వినియోగదారులకు స్థోమతను మెరుగుపరచడానికి కందిపప్పు, మినుముల స్టాక్ పరిమితి నోటిఫికేషన్ను జారీ చేసింది. వినియోగదారుల వ్యవహారాల శాఖ రాష్ట్ర ప్రభుత్వంతో వారానికోసారి సమీక్షించబడిన స్టాక్ డిస్క్లోజర్ పోర్టల్ ద్వారా పప్పుల స్టాక్ పొజిషన్ను నిశితంగా పర్యవేక్షిస్తోంది.
ఆర్థిక మంత్రిత్వ శాఖ
ఒడిఎఫ్ ప్రవర్తనను నిలబెట్టేందుకు ఒడిఎఫ్ ప్లస్కు కేంద్రప్రభుత్వం కట్టుబడి ఉంది
2020-21 సంవత్సరానికి స్వచ్ఛభార్త మిషన్కు 12,300 కోట్ల రూపాయల బడ్జెట్ నిధులు
వ్యర్థాల నిర్వహణతోపాటు లిక్విడ్, గ్రేవాటర్ మేనేజ్మెంట్ పై దృష్టి.
జల్ జీవన్ మిషన్ కు 3.60 లక్షల కోట్ల రూపాయలు అనుమతి
ఒడిఎఫ్ ప్రవర్తన కొనసాగేలా చూసేందుకు , అలాగే ఈ కార్యక్రమం కింద ఎవరినీ విడిచిపెట్టకుండా చూసేందుకు ప్రభుత్వం ఒడిఎఫ్ ప్లస్ కు కట్టుబడి ఉంది. 2020-21 బడ్జెట్ను పార్లమెంటుకు సమర్పిస్తూ ఆర్థిక, కార్పొరేట్ వ్యవహారాల శాఖ మంత్రి నిర్మలా సీతారామన్, లిక్విడ్, గ్రే వాటర్ మేనేజ్మెంట్కు సంబంధించి ప్రస్తుతం చేయవలసింది ఎంతో ఉందని అన్నారు. ఘన రూప వ్యర్థాల సేకరణ,వాటిని వేరు చేయడం, ప్రాసెసింగ్ వంటి వాటిపై దృష్టి పెట్టనున్నామని చెప్పారు. స్వచ్ఛభారత్ మిషన్ కింద 2020 -21 సంవత్సరానికి మొత్తం 12,300 కోట్ల రూపాయలు కేటాయించనునట్టు చెప్పారు.
అన్ని ఇళ్లకు పైపు ద్వారా నీటిని సరఫరా చేసేందుకు ఉద్దేశించిన జల్ జీవన్ మిషన్ కు 3.60 లక్షల కోట్ల రూపాయలు ఆమోదించినట్టు నిర్మలా సీతారామన్ తెలిపారు. ఈ పథకం స్థానిక నీటి వనరుల అభివృద్ధిపై దృష్టి కేంద్రీకరించడమే కాకుండా ఉప్పునీటిని మంచినీటిగా మార్చడం, నీటివనరుల సంరక్షణపై దృష్టిపెడుతుందని మంత్రి చెప్పారు. పది లక్షల జనాభాపై బడి కలిగిన పట్టణాలు ఈ లక్ష్యాన్ని ఈ ఆర్థిక సంవత్సరంలోనే చేరుకునేలా ప్రోత్సహించడం జరుగుతుందని మంత్రి చెప్పారు. 2020-21 సంవత్సరంలో ఈ పథకానికి 11,500 కోట్ల రూపాయలు అందించడం జరుగుతుందని మంత్రి చెప్పారు.
ఆర్థిక మంత్రిత్వ శాఖ
మూలధన వ్యయంలో 35.4% భారీ పెరుగుదల
2019-20తో పోలిస్తే రెండింతలకన్నా ఎక్కువగా 2022-23లో కాపెక్స్
రూ. 10.68 లక్షల కోట్లగా ప్రభావవంతమైన మూలధన వ్యయం అంచనా
హరిత మౌలిక సదుపాయాల కోసం వనరులను సమీకరించనున్న సావరిన్ గ్రీన్ బాండ్లు
కేంద్ర బడ్జెట్లో మూలధన వ్యయం పెట్టుబడిని ప్రస్తుత సంవత్సరం రూ. 5.54 లక్షల కోట్ల నుంచి 2022-23లో రూ. 7,50 లక్షల కోట్లు, అంటే 35.4% శాతం పెంచుతున్నట్టు కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ నేడు పార్లమెంటులో చేసిన తన బడ్జెట్ ఉపన్యాసంలో పేర్కొన్నారు.
కేంద్ర బడ్జెట్ 2022-23ను ప్రవేశపెడుతూ, 2019-20 వ్యయంతో పోలిస్తే మూల ధన వ్యయాన్ని 2.2 రెట్లు పెంచామని, ఇది 2022-23 జిడిపిలో 2.9%గా ఉండనుంది. పెట్టుబడి చక్రంలోకి ప్రైవేటు పెట్టుబడిని ఆకర్షించేందుకు ప్రభుత్వ పెట్టుబడి కూడా అవసరం అవుతుంది. తమ సంభావ్యతలకు అనుగుణంగా, ఆర్థిక వ్యవస్థల అవసరాలకు అనుగుణంగా ప్రైవేటు పెట్టుబడులు పెరగాలంటే, 2022-23లో ప్రైవేటు పెట్టుబడిని, డిమాండ్ను ప్రవేశపెట్టేందుకు ప్రభుత్వ పెట్టుబడులు అగ్రగామిగా ఉండాలని మంత్రి చెప్పారు.
ప్రభావవంతమైన మూలధన వ్యయంః
రాష్ట్రాలకు చేసిన ఆర్థిక సాయం ద్వారా మూలధన ఆస్తులను సృష్టించే అంశంతో మూల ధన వ్యయాన్ని కలిపి, కేంద్ర ప్రభుత్వ ప్రభావవంతమైన మూలధన వ్యయం 2022-23లో రూ.10.68 లక్షల కోట్లు ఉంటుందని అంచనా. ఇది జిడిపిలో 4.1%గా ఉంటుందని మంత్రి వెల్లడించారు.
గ్రీన్ బాండ్లుః
2022-23లో మొత్తం మార్కెట్ రుణాలలో భాగంగా హరిత మౌలిక సదుపాయాలకు వనరులను సమీకరించేందుకు సావరిన్ గ్రీన్ బాండ్లను శ్రీమతి సీతారామన్ ప్రకటించారు. ఆర్థిక వ్యవస్థ కర్బన తీవ్రతను తగ్గించడంలో సహాయపడే ప్రభుత్వ రంగ ప్రాజెక్టులలో దీనిపై వచ్చే ఆదాయాలను వెచ్చించనున్నారు.
ఉపాధి అవకాశాల సృష్టి, పెద్ద పరిశ్రమలు, ఎంఎస్ఎంఇల నుంచి ఉత్పాదక ఇన్పుట్లకు డిమాండ్ను పెంచడం, నిపుణుల నుంచి సేవలు, మెరుగైన వ్యవసాయ మౌలిక సదుపాయాల ద్వారా రైతులకు తోడ్పడడం ద్వారా వేగవంతమైన, స్థిరమైన ఆర్ధిక పునరుద్ధరణ, ఏకీకరణకు భరోసా ఇవ్వడంలో మూలధన పెట్టుబడుల పాత్రను ఆర్థిక మంత్రి పట్టి చూపారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 203.94 కోట్ల డోసులు  అందించారు
గత 24 గంటల్లో 33,87,173 డోసులు అందించారు
దేశవ్యాప్త క్రియాశీల కేసుల సంఖ్య 1,43,384
మొత్తం కేసుల్లో క్రియాశీల కేసులు 0.33%
ప్రస్తుత రికవరీ రేటు 98.48%
గత 24 గంటల్లో 20,958 మంది కోలుకున్నారు. దీంతో, కోలుకున్నవారి మొత్తం సంఖ్య 4,33,30,442 కు పెరిగింది.
గత 24 గంటల్లో 20,408 కొత్త కేసులు నమోదయ్యాయి.
రోజువారీ పాజిటివిటీ రేటు 5.05%
వారపు పాజిటివిటీ రేటు 4.92%
గత 24 గంటల్లో చేసిన 4,04,399 కొవిడ్ పరీక్షలతో కలిపి ఇప్పటివరకు 87.48 కోట్ల పరీక్షలు చేశారు.
ఉక్కు మంత్రిత్వ శాఖ
రఫ్ డైమండ్ వేలంలో మెరిసిన ఎన్ఎండిసి
ఉక్కు మంత్రిత్వ శాఖ ఆధ్వర్యంలో దేశంలోనే అతిపెద్ద ఇనుప ఖనిజం ఉత్పత్తిదారు అయిన నేషనల్ మినరల్ డెవలప్మెంట్ కార్పొరేషన్ లిమిటెడ్  మధ్యప్రదేశ్ రాష్ట్రంలోని పన్నా డైమండ్ గనులలో ఉత్పత్తి చేయబడిన రఫ్ వజ్రాల అమ్మకం కోసం ఈ-వేలం నిర్వహించింది. ఈ-వేలానికి సూరత్, ముంబై మరియు పన్నా వజ్రాల వ్యాపారుల నుండి అద్భుతమైన స్పందన లభించింది. డిసెంబర్ 20 కి ముందు ఉత్పత్తి చేయబడిన సుమారు 8337 క్యారెట్ల రఫ్ డైమండ్లు వేలంలో అందించబడ్డాయి మరియు దాదాపు 100%నికి విజయవంతమైన బిడ్లు వచ్చాయి.
మజ్గవాన్లోని ఎన్ఎండిసీకి చెందిన డైమండ్ మైనింగ్ ప్రాజెక్ట్ - పన్నా దేశంలోనే మెకనైజ్డ్ డైమండ్ మైనింగ్ ప్రాజెక్ట్. ఈ ప్రాజెక్ట్ భారీ మీడియా సెపరేషన్ యూనిట్, డైమండ్ సెపరేషన్ కోసం ఎక్స్-రే సార్టర్ మరియు టైలింగ్స్ కోసం అవసరమైన వ్యవస్థతో పాటు ప్రాసెసింగ్ ప్లాంట్ సౌకర్యాలను కలిగి ఉంది.
ఎన్ఎండిసీ సిఎండీ శ్రీ సుమిత్ దేబ్ మాట్లాడుతూ “ఎన్ఎండీసీ ఆరు దశాబ్దాలకు పైగా మైనింగ్ రంగంలో ఉంది. అత్యాధునిక సాంకేతిక పరిజ్ఞానం మరియు అసమానమైన అనుభవంతో, కంపెనీ పర్యావరణ భద్రత మరియు దేశం కోసం మెరుగైన ఉత్పత్తి సామర్థ్యంతో గనుల చుట్టూ ఉన్న ప్రజల రక్షణను సమతుల్యం చేసే సంస్థగా మారింది. మేము ఇటీవల సూరత్లో నిర్వహించిన వజ్రాల వేలంలో అద్భుతమైన స్పందనను పొందాము, ఇక్కడ ఆఫర్ చేసిన పరిమాణంలో దాదాపు 100% వజ్రాల వ్యాపారుల నుండి బిడ్లను స్వీకరించింది. ఎన్ఎండీసీకి మధ్యప్రదేశ్లోని పన్నా వద్ద వజ్రాల గని కలిగి ఉంది. ఇది మన దేశానికి సంబంధించిన మొత్తం వజ్రాల వనరులో 90% వాటాను కలిగి ఉన్న భారతదేశంలోని ఏకైక రాష్ట్రం. సంవత్సరానికి 84,000 క్యారెట్ల ఉత్పత్తి సామర్థ్యంతో రాష్ట్రంలో ఎన్ఎండిసి ఉనికిని కలిగి ఉండటం దేశ వృద్ధి చెందుతున్న ఆర్థిక వ్యవస్థ పట్ల దాని నిబద్ధతను తెలియజేస్తుంది" అని చెప్పారు.
ప్రధాన మంత్రి కార్యాలయం
ప్రముఖ పారిశ్రామికవేత్త శ్రీ రాహుల్ బజాజ్ మృతి పట్ల సంతాపం ప్రకటించిన - ప్రధానమంత్రి
ప్రముఖ పారిశ్రామికవేత్త శ్రీ రాహుల్ బజాజ్ మృతి పట్ల ప్రధానమంత్రి శ్రీ నరేంద్ర మోదీ ప్రగాఢ సంతాపం వ్యక్తం చేశారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "వాణిజ్యం మరియు పరిశ్రమల రంగానికి శ్రీ రాహుల్ బజాజ్ జీ చేసిన విశేషమైన కృషి ద్వారా, ఆయన ఎప్పటికీ గుర్తుండిపోతారు. వ్యాపారానికి అతీతంగా, సమాజ సేవలో కూడా ఆయన ఎక్కువగా మక్కువ కలిగి ఉన్నారు. ఆయన ఒక గొప్ప వక్త. ఆయన మృతి బాధ కలిగించింది. వారి కుటుంబ సభ్యులకు, స్నేహితులకు నా సానుభూతి తెలియజేస్తున్నాను. ఓం శాంతి." అని పేర్కొన్నారు.